kardosdrur/scandi-wiki huggingface dataset:
Benson

Benson er by i Cochise County, Arizona, USA.

Benson blev grundlagt i 1924, næsten 40 år efter fuldførelsen af Southern Pacific jernbanen igennem den sydlige Arizona. 
Benson blev navngivet efter dommer William B. Benson fra Californien, som var en ven af jernbanens præsident. 
I starten af 1900-tallet, voksede byen med et deraf følgende behov for kobber og sølv. Disse metaller blev udvundet i San Pedro Valley og sendt til Benson for at blive smeltet og distribueret videre med jernbanen. 
I dag tjener Benson de rejsende på motorvej I-10 og er gennemvej for dem som besøger det sydøstlige Arizona.
Jernbanen gjorde Benson til et vigtigt transportknudepunkt, og er det stadigvæk den dag i dag.

Kilde 
 

Byer i Arizona
Debra Winger

Debra Winger (født 16. maj 1955) er en amerikansk skuespillerinde.

Hun har været Oscar-nomimeret tre gange i kategorien Bedste kvindelige hovedrolle for sin medvirken i filmene An Officer and a Gentleman (1982), Terms of Endearment (1983) og Shadowlands (1993).

Blandt andre film hun har medvirket i kan nævnes Urban Cowboy (1980), Made in Heaven (1987),  Den sorte enke (1987) Betrayed (1988) og Forget Paris (1995).

Eksterne henvisninger 

 

Skuespillere fra USA
Politikreds

En politikreds er geografiske enhed, som politiets myndighed udøves gennem. Denne inddeling benyttes bl.a. i Danmark, på Færøerne og i Grønland.

Politikredse i Danmark 

Danmark er delt op i 12 politikredse. Hver kreds ledes af en politidirektør bistået af en vicepolitidirektør. Til politidirektøren refererer en chefpolitiinspektør, der er chef for politiet, og en chefanklager, der er chef for anklagemyndigheden. Disse 4 personer udgør politikredsens topledelse. Der er regionale afvigelser: København, som er landets største politikreds, har således to vicepolitidirektører. Bornholm, som er landets mindste politikreds, har ingen vicepolitidirektør, idet den opgave varetages af chefanklageren. Politikredsen på Færøerne og kredsen i Grønland er hver ledet af en politimester.

Hver politikreds har en hovedpolitistation, der er døgnbemandet, samt et antal øvrige politistationer.

Færøerne og Grønland udgør hver en politikreds, mens Danmark er delt i 12 politikredse. Dermed er der 14 politikredse i Rigsfællesskabet. Før Strukturreformen var der 54 politikredse i Danmark.

 Nordjyllands Politi
 Østjyllands Politi
 Midt- og Vestjyllands Politi
 Sydøstjyllands Politi
 Syd- og Sønderjyllands Politi
 Fyns Politi
 Midt- og Vestsjællands Politi
 Sydsjællands og Lolland-Falsters Politi
 Nordsjællands Politi
 Københavns Vestegns Politi
 Københavns Politi
 Bornholms Politi
 Færøernes Politi
 Grønlands Politi

Politikredse i Storbritannien 

Storbritannien er inddelt i 45 såkaldte territorial police forces (på dansk territoriale politistyrker).

I England er der 39 politikredse, der svarer til de engelske amter på nær at nogen af dem er slået sammen. For eksempel betjenes Lancashire af Lancashire Constabulary, mens East og West Sussex betjenes af Sussex Police. I Wales er der 4 politikredse, der hver især består af flere administrative områder. Nordirland udgør en enkel politikreds, der betjenes af the Police Service of Northern Ireland. Skotland udgør en enkel politikreds, der betjenes af Police Scotland, men var indtil 2013 inddelt i 8 politikredse (en).

Se engelsk Wikipedia for detaljer: List of law enforcement agencies in the United Kingdom, Crown dependencies and British Overseas Territories#Territorial police forces.

Kilder 

Kreds
Boris Karloff

Boris Karloff (født 23. november 1887, død 2. februar 1969) var en britisk filmskuespiller, der 
blev verdensberømt via en lang række hovedroller i primært amerikanske film.

Han var døbt William Henry Pratt og huskes især for sin ikoniske fremstilling af Frankensteins monster i filmene Frankenstein (1931), Frankensteins brud (1935) og Frankensteins søn (1939). Han var 44 år og havde allerede medvirket i 75 film, da rollen som monsteret pludselig gjorde ham verdensberømt.

Karloff indspillede efter gennembruddet en lang række andre film – mange inden for horrorgenren – af hvilke kan nævnes: Scarface (1932), The Mummy (1932), The Old Dark House (1932), The Mask of Fu Manchu (1932), The Ghoul (1933), Huset Rotschild (1934), Den sorte kat (1934), The Raven (1935), Devil's Island (1939) og Black Friday (1940).

Blandt hans sidste store filmroller var Peter Bogdanovichs Snigskytten (Targets, 1968), hvor han i rollen som en aldrende horrorstjerne, der konfronteres med en ung massemorder, nærmest spiller sig selv.

Skuespilleren Hank Azaria fortalte i Troldspejlet, at hans spil som mumien Kahmunrah i Nat på museet 2 er en parodi på Boris Karloff (der spillede titelrollen i The Mummy, 1932).

Blogathon 
23-29. november 2009 afholdtes den første internationale Boris Karloff Blogathon, hvor der deltog mindst to danske blogs: Skræk og Rædsel samt Magia Posthuma.

Eksterne henvisninger 

 
 Den officielle Boris Karloff-hjemmeside

Personer fra London
Skuespillere fra England
Hollywood Walk of Fame

Briter i 1800-tallet
Briter i 1900-tallet
Pseudonymer
Enebærodde

Enebærodde er en 6 km lang og 20 til 750 meter bred landtange på Nordfyn mellem Kattegat og vestsiden af Odense Fjord. 

Tangen er Fyns største sammenhængende hedeområde og er opkaldt efter de enebærbuske, der vokser på heden. 

På tangen vokser der også klokkelyng, hedelyng og revling. 

Blandt dyrelivet er der hugorm, snog og firben, medens området ved Odense Fjord er et vildtreservat for fugle.

Området, der er fredet, er ejet af stiftelsen på godset Hofmansgave.

Gabet 
Mellem Enebærodde og Lodshuse på Hindsholm er et kun 400 meter bredt sejlløb kaldet Gabet, som danner forbindelsen mellem Odense Fjord og Kattegat. Dette sejlløb benyttes, når skibe forlader Odense Staalskibsværft.

Ved Gabet er der et 14 meter højt fyrtårn opført i 1869 samt skanser fra Englandskrigene (Napoleonskrigene), som skulle beskytte Odense mod angreb.

Eksterne henvisninger og kilder

Noter

Henvisninger
 Fyns Amt om Enebærodde 
 Fyntour om Enebærodde 
 Skov- og Naturstyrelsen: Kystlandskabet 

Halvøer i Danmark
Fredede arealer i Danmark
Nordfyns Kommunes geografi
Odense Fjord
Kim Vejrup

Kim Vejrup (født 31. marts 1963) er en dansk journalist, uddannet i 1993.

Efter endt uddannelse arbejdede han på TV 2, både på landskanalen i programmet Set & Sket, og på regionalstationen TV 2/Bornholm.

Fra 1998 har han været ansat på TV-Avisen som studievært, og har også været præsentationsoplæser på DR2, samt vært på sidstnævnte kanals temadage.

Kim Vejrups hidtil største rolle i de danske medier var, da han i flere år var vært på Danmarks Radios program om kriminalitet Kriminalmagasinet. Programmet var præget af store seertal, men DR valgte at lukke programmet for at få plads til andre slags programmer.

I sin sidste tid hos Danmarks Radio var Kim Vejrup vært på DR-Sportens udsendelser, men 1. maj 2005 stoppede han for at blive informationschef i Danmarks Fiskeriforening. Kim Vejrup har desuden været kommunikationschef i DGI. I dag er han ansat ved Dansk Fjernvarme som chefkonsulent.

Journalister fra Danmark
Tv-værter fra Danmark
Kirsten Norholt

Kirsten Norholt (født 9. juni 1953 på Frederiksberg) er en dansk skuespillerinde. Hun blev oprindelig uddannet som balletbarn fra Det kongelige Teater i 1965 og sidenhen som skuespillerinde fra Odense Teater i 1975.

Hun har blandt andre optrådt på Pantomimeteatret i Tivoli, på Scala og på Aalborg Teater. I skuespillet Indenfor Murene, også transmitteret i fjernsynet, på Det kongelige Teater, havde hun rollen som barnet Sara. I fjernsynet har Norholt også medvirket i serierne Matador, Landsbyen og Bryggeren.

I 2004 blev hun gift med skuespilleren Flemming Sørensen.

Udvalgt filmografi

Spillefilm

Serier

Eksterne links 
 

Skuespillere fra Danmark
Personer fra Frederiksberg
Personer i Kraks Blå Bog
Camping (film fra 1990)

Camping er en dansk komediefilm fra 1990 af den nu afdøde instruktør Sune Lund-Sørensen og produceret af Nordisk Film med støtte fra Det Danske Filminstitut under 50/50-ordningen. Manuskriptet er skrevet af brødrene Ray og Andrew Galton.

På rollelisten er en lang række kendte danske skuespillere med Søren Pilmark og Per Pallesen i hovedrollerne, samt norske skuespiller og komiker Rolv Wesenlund, som også kendt fra den populære TV-serie Fleksnes, og bl.a. Kirsten Norholt, Søren Østergaard og Ole Thestrup.

Biograf, TV og Dvd 
Filmen blev vist i 22 danske biografer på premiere-dagen den 9. februar 1990.

TV-premieren kom den 23. november 1994 da TV 2 viste filmen. Den 11. december blev den genudsendt. Senest har danske dk4 vist filmen 7 gange i perioden fra 19. januar 2002 til 19. juli 2004.

14 ½ år efter biograf-premieren og 3 uger efter sidste visning på tv-stationen dk4, blev den 4. august 2004 udgivet på Dvd.

Handling 

Iværksætteren Per (Pallesen) etablerer en campingplads tæt på København. Uheldigvis for ham er det netop på dette sted at bankrøveren Søren (Pilmark) er på jagt efter et bytte for et stort røveri. Den helt store skattejagt går ind på campingpladsen efter at bankrøveren tager hans familie med på camping, og den norske campist Leif Fridorf Amundsen (Wesenlund) blander sig.

Medvirkende 

 Per Pallesen (Per)
 Søren Pilmark (Søren, bankrøver)
 Kirsten Norholt (Anita, Sørens kone)
 Rolv Wesenlund (Leif Fridorf Amundsen, norsk campist)
 Claire Davenport (Engelsktalende tysk dame)
 John Savident (Hendes mand)
 Laus Høybye (Kurt, Jørgens søn)
 Don Warrington (Mombassa, afrikansk ambassadør)
 Troels II Munk (Jørgen)
 Katrine Jensenius (Jørgens kone)
 Jeanne Boel (Cykelpige)
 Maria Savery (Cykelpige)
 Tom McEwan (Skotsk campist)
 Axel Strøbye (Viborg, kraftværkschef)
 Søren Østergaard (Erik, hans assistent)
 Mie Glockmann (Anitas datter)
 Rune Arbro (Anitas søn)
 Natascha Holgersen (Anitas datter)
 Else Petersen (Ældre kone)
 Gyrd Løfqvist (Olaf, ældre kvindes mand)
 Ole Thestrup (Fængselsbetjent)
 Kristina Ibler (Christina)
 Grazielle Jespersen (Anitas datter)

Eksterne henvisninger 
 

Danske film fra 1990
Komediefilm fra Danmark
Islam i Bulgarien

Den muslimske befolkning i Bulgarien, som omfatter tyrkere, muslimske bulgarer, sigøjnere og tatarer, bor i den nordøstlige del af Bulgarien og i Rodopebjergene. En folketælling fra 2001 viste, at der boede 966.978 muslimer i Bulgarien, hvilket svarede til 12,3 procent af befolkningen. Der boede 713.000 muslimske tyrkere, 131.000 bulgarske muslimer (deres forfædre konverterede til islam under det osmanniske styre), 103.000 muslimske sigøjnere og 20.000 andre muslimer (græske, makedonske og rumæniske muslimer).

De fleste bulgarske muslimer er sunnimuslimer. Det har de fra osmannerne, som styrede  Bulgarien i 500 år. Shiamuslimer findes også i Bulgarien. Omkring 80.000 shiitiske muslimer bor mest i Razgrad, Sliven og Tutrakan (nordøstlige Bulgarien). De fleste af de bulgarske muslimer er efterkommere af osmanniske soldater, pashaer og bønder fra Det Osmanniske Rige.

1987 havde bulgarske muslimer 1267 moskeer i landet og 533 chodzji. Hver en bulgarsk storby eller landsby har egen mufti og landet har en religiøs muslimsk leder. Den største moske i Bulgarien er Tumbulmoskeen i Sjumen fra året 1744. 

Bulgarske muslimer blev undertrykt under det kommunistiske styre i Bulgarien i 50 år. Moskeer over hele landet blev lukket, også selv kristne kirker. De måtte ikke kalde sig selv for muslimer, tyrkere eller sigøjnere.

Efter det kommunistiske styres fald fik andre trosretninger som muslimer i Bulgarien større frihed. Der blev bygget nye moskeer i både store byer og landsbyer. I en del byer kom der også nye koranskoler for unge børn.

Bulgarien
Religion i Bulgarien
DTT

DTT har flere betydninger:
 Digital terrestrial television
 Demographic transition theory
 Double taxation treaty
 Deloitte Touche Tohmatsu
IPTV

Internet Protokol television (IPTV) er et system igennem hvilken en digitalt tv-service kan formidles ved anvendelse af arkitekturen og datanetmetoder fra Internetprotokollerne over et pakkekoblet datanet infrastruktur, f.eks. internettet og bredbånd internetforbindelsesdatanet, i stedet for at blive formidlet via traditionel radiofoni broadcast, satellitsignaler og kabel-tv (CATV) formater.

IPTV services kan klassificeres i flere hovedgrupper:
 live television
 time-shifted programmer
 indhold (eller video) on demand
IPTV adskiller sig fra generel internet-baseret eller web-baseret multimedia services ved dets aktuelle standardiseringsproces (f.eks. ETSI).

Definition 
Historisk er mange forskellige definitioner af IPTV dukket op, inklusiv simple datastrømme over IP-datanet, transportstrømme over IP-datanet og et antal proprietære systemer.

I dag er det for tidligt (2007) at sige, at der er fuld konsensus af hvad eksakt IPTV er. I dag er der ingen tvivl om at den bredest anvendte definition i dag for hvad forbruger-IPTV er. Definitionen af IPTV er én eller flere program transportstrømme (MPTS) som har ophav fra samme netværksoperatør, som direkte styrer (og evt. ejer) hele vejen fra IPTV-kilden til forbrugerens boligs vægstik eller tv-modtagerboks.

Denne styring af formidlingen muliggør en garanteret servicekvalitet (QoS) og muliggør også at serviceudbyderen kan tilbyde en bedre forbrugeroplevelse såsom bedre program guide, interaktive services osv.

Den officielle definition godkendt af International Telecommunication Union fokus gruppe på IPTV (ITU-T FG IPTV) er følgende:
 "IPTV is defined as multimedia services such as television/video/audio/text/graphics/data delivered over IP based networks managed to provide the required level of quality of service and experience, security, interactivity and reliability."

Kilder/referencer 

 Securing Converged IP Networks, Tyson Macaulay, Auerbach 2006 ()
 "Does Video Delivered Over A Telephone Network Require A Cable Franchise?" AEI-Brookings Joint Center for Regulatory Studies

Eksterne henvisninger 
 ITU IPTV Focus Group 
 An Introduction to IPTV
 IPTV over IMS 
 Assuring Quality of Experience for IPTV key challenges and solution approaches for service control and assurance
 HbbTV website

Digitalt fjernsyn
Gregersen-sagaen

Gregersen-sagaen er Christian Kampmanns familiekrønike om en københavnsk overklassefamilie, der skildres over en periode på 20 år, fra 1954 til 1974, i de fire romaner Visse hensyn (1973), Faste forhold (1974), Rene linjer (1975) og Andre måder (1975). Romanerne er filmatiseret i 2004 med filmtitlen Familien Gregersen, instrueret af Charlotte Sachs Bostrup. Karakteren Bo er baseret på Christian Kampmann selv. 

Romaner fra Danmark
Joachim Godske Willemoes

Joachim Godske Willemoes (født 24. december 1781 i Assens, død 13. marts 1858 i Herfølge) var en dansk præst.

Han var søn af amtsforvalter i Assens (og senere Odense), kammerråd Christen Willemoes (1736-1818) og Christiane født Dreyer (1753-1832) og dermed også bror til søhelten Peter Willemoes, lægen Frederik Wilhelm Willemoes og officeren Martin Willemoes-Suhm.

Han dimitteredes fra Odense Katedralskole i 1797 og tog teologisk embedseksamen i 1801. Efter at have rejst udenlands var han timelærer og blev i 1810 sognepræst for Valløby Sogn og Tureby Sogn, 1818 for Hårlev Sogn og Himlingøje Sogn og 1831 for Herfølge Sogn og Sædder Sogn.

Han blev i 1810 gift med Anne Marie født Qvistgaard (1790-1858), datter af kancelliråd Jørgen Qvistgaard, ejer af Vibygård. 

Herfølge blev i hans tid midtpunkt for en gudelig vækkelse i det sydlige Sjælland. Willemoes var først modstander heraf, men gik efter 1837 stærkt ind herfor. Det berettes, at han regnede sin alder fra dette tidspunkt. Hans kirker blev søgt af folk fra mange sogne.

Han er begravet på kirkegården ved Herfølge Kirke.

Kilder 
 Dansk Biografisk Leksikon, 1. udgave.

Præster fra Danmark
Personer fra Assens
Joachim Godske
Danskere i 1800-tallet
Personer i Dansk Biografisk Leksikon
Studenter fra Odense Katedralskole
Tidsstandard

En tidsstandard eller frekvensstandard er et apparat, der udsender et elektrisk signal med en præcis frekvens. Gennem tiden har man brugt forskellige metoder til at danne en præcis frekvens, og de bedste moderne tidsstandarder har usikkerheder på et sekunds længde under 10-15 sekunder.

Historie 
De første deciderede tidsstandarder blev lavet i 1960'erne. De var kvartsbaserede svingningskredse. I et sådant apparat bruges en kvartskrystal, som svinger under elektrisk påvirkning. Frekvensen er afhængig af temperaturen, så krystallen er bygget ind i en 'ovn', hvor temperaturen holdes konstant (ofte på omkring 70° C). Selv i konstant temperatur ændres krystallens egenskaber gradvist ved brug, så en tidsstandard baseret på denne teknik skal justeres meget oftere end senere opfundne tidsstandarder.

Senere blev atomuret opfundet med tidsstandarder baseret på atomers resonans. Typisk er der tale om en cæsium-baseret tidsstandard. Rubidium har lignende fysiske og kemiske egenskaber, og kan også bruges. Atomure har typisk en usikkerhed på 10-12 eller bedre.

Den seneste udvikling er, at man har lavet brint-masere, som producerer mikrobølger, med en meget præcis frekvens. Effekten af mikrobølgerne er i pikowatt området, så signalet forstærkes ved at en krystalbaseret svingningskreds synkroniseres med signalet. Generelt er en maser mere præcis end en cæsiumbaseret tidsstandard, men den teknologiske udvikling gør, at forskellene mindskes.

Primære og sekundære tidsstandarder 
En primær tidsstandard er en tidsstandard, som er justeret, så frekvensen ikke blot er stabil over meget lang tid, men også korrekt. Da længden af et sekund er defineret ud fra cæsiums resonansfrekvens, er de fleste primære standarder baserede på cæsium. En sekundær standard vil også være stabil, men det er ikke givet, at frekvensen er helt korrekt. Tidsstandarder baseret på rubidium kategoriseres som sekundære standarder. Det er ikke valget af grundstof, der bestemmer om en tidsstandard er primær, men på grund af begrænsninger i den anvendte teknologi kan det ikke garanteres, at frekvensen er helt korrekt og ens på tværs af rubidiumbaserede frekvensstandarder.

Ekstern henvisning 
 NIST: Time and Frequency Division

 Standard
Elektroniske apparater
Svinemælk

Svinemælk (Sonchus) er en slægt, der er udbredt i Europa, Nordafrika og Lilleasien. Det er grove planter med fligede og tornet-tandede blade. De gule blomster bliver ved modning til frø med snehvide fnok. Her omtales kun de arter, som er vildtvoksende i Danmark.

 Agersvinemælk (Sonchus arvensis)
 Almindelig svinemælk (Sonchus oleraceus)
 Kærsvinemælk (Sonchus palustris)
 Ru svinemælk (Sonchus asper)

Kurvblomst-familien
Gule blomster
Oreophoetes peruana

Oreophoetes peruana kommer fra det nordlige Peru, og tilhører ordenen vandrende pinde (latin Phasmatodea) i klassen af insekter (Insecta) og tilhører derved også rækken af leddyr (Arthropoda).

Oreophoetes peruana blev første gang beskrevet af Saussure i 1868. Hannen har en halvgennemsigtig rød farve over hele kroppen, mens benene er sorte, hannerne bliver ca. 55mm lange og lever i ca. 3-4 måneder. Hunnen er grøn lidt over i sort, med gult hoved, gule knæled og en smule gul på bagkroppen, hunnerne bliver ca. 60mm  lange. 

Arten kan i stressede situationer udskille et giftigt sekret, som ikke er helt harmløst for mennesker. Kommer det ind i kroppen, kan det resultere i svedeture, høj feber og voldsom hovedpine. Den vandrende pind bruger dog kun dette sekret i meget stressede situationer.

I fangenskab skal dyret holdes ved 22-25 grader celsius og en luftfugtighed på 80-90%.

Kilder 
  NCBI Taxonomy browser (Oreophoetes peruana)

Vandrende pinde
Trine Sick

Trine Sick (født 13. juli 1953) er en dansk journalist, der er kendt for sin tid som studievært på DRs TV-avisen.

Baggrund og karriere
Trine Sick voksede op i den lille by Gram i Sønderjylland, og hendes far arbejdede som apoteker,
Hun blev cand.ling.merc. i 1982 med fransk som hovedfag og engelsk som bifag. Da hun var 32 år startede hun på Danmarks Journalisthøjskole og blev færdiguddannet som journalist i 1989.

Hun var i en kortere periode omkring 1982 ansat i den administrative afdeling på dagbladet Politiken og på TV 2. Siden 1990 var hun tilknyttet DR, hvor hun bl.a. var studievært på TV-Avisen og med til at starte programmet om udenrigsnyheder Horisont. Trine Sick var i 2006 også i en periode vært på nyhedsmagasinet Søndagsmagasinet, hvor hun afløste Steffen Kretz.

I februar 2007 valgte Trine Sick at sige sit job op på DR for at etablere sig som selvstændig kommunikationsrådgiver og foredragsholder.

Privat
I 1996 adopterede Trine Sick og hendes mand to tvillingepiger fra Guatemala.

Kilder og henvisninger 

Journalister fra Danmark
Tv-værter fra Danmark
Økonomer fra Danmark
Ansatte i DR
Journalister ved Politiken
Heterogenitet

Heterogenitet betyder ulighed eller forskellighed og stammer fra de to græske udtryk heteros, som betyder ulige, og genos, som betyder art. Det modsatte af heterogenitet er homogenitet.

Indenfor zoologien kan man tale om heterogene arter, underarter og racer. Med det menes, at individerne giver et uensartet eller ulige udtryk; noget, som betyder, at de er forskellige fra hinanden eller forskellige at se på. På samme måde kan man inden for biologien tale om en heterogen familie, gruppe, delgruppe osv. Taler man om en heterogen folkegruppe, kan det for eksempel betyde, at de har meget forskelligartede synspunkter og meninger eller biologiske uligheder.

Indenfor biokemien taler man om mikroheterogenitet. Det kunne f.eks. være om et glykoprotein, hvor mikroheterogenitet refererer til små forskelle i kulhydratdelen, der kunne vise sig som forskelle i elektroforese (flere bånd), forskelle i binding af antistoffer og forskelle i binding af lectiner.

Se også 

Biologi
Kemisk binding
Kemiske egenskaber
Matematik
Statistik
Civitas A/S

Civitas A/S var et KMD-ejet datterselskab med cirka 35 medarbejdere, der arbejdede indenfor området edb og ledelsesinformation, primært i forhold til statens virksomheder og institutioner.

Ekstern henvisning 
 Hjemmeside

Konsulentvirksomheder i Danmark
SOAP

SOAP (Simple Object Access Protocol) er en XML-baseret protokol til udveksling af struktureret information over et computernetværk, ofte via HTTP.

Eksterne henvisning 
 W3C-side om SOAP

Middleware
World Wide Web
Internetteknologi
Gostivar

Gostivar (Гостивар) er en by i Polog-dalen i den vestlige del af Makedonien, Byen 530 meter over havets overflade 24 km fra byen Tetovo mod nord, 67 km fra hovedstaden Skopje mod nordøst, 46 km fra byen Kičevo mod syd, 107 km fra byen Ohrid, 106 km fra byen Struga og 71 km fra byen Debar mod sydvest. Der er gode vejforbindelser fra byen.

Byen blev grundlagt af slavere i middelalderen.

Demografi 
Indbyggertallet igennem tiden: 1874 – 2.000 indbyggere, 1900 – 4.000 indbyggere, 1921 – 4.885 indbyggere, 1948 – 7.832 indbyggere, 1961 – 12.788 indbyggere, 1977 – 32.926 indbyggere.

Ifølge folketællingen i 1961 boede der i byen 5.092 makedonere, 4.349 tyrkere og 2.904 albanere. 
Ifølge folketællingen i 1994 boede der i byen 20.110 makedonere, 13.752 tyrkere, 68.926 albanere, 2.138 sigøjnere, 308 serbere og 2.855 mennesker af en anden herkomst.

Erhverv 
På grund af de gode forbindelsesmuligheder og den voksende befolkning blev der i byen i midten af det 19. århundrede åbnet mange håndværkervirksomheder og forretninger, og der blev indført en handledag om tirsdagen. Håndværkere fra byerne Kruševo, Kičevo og forretningsmænd fra Tetovo og Veles var grundlæggere af datidens handelscentrum.

Referencer 

Byer i Nordmakedonien
Live (musikgruppe)

LIVE er et amerikansk rockband fra York i Pennsylvania i USA.

Udgivelser 
 1991 – Mental Jewelry
 1994 – Throwing Copper
 1997 – Secret Samadhi
 1999 – The Distance to Here
 2001 – V
 2003 – Birds of Pray
 2006 – Songs from Black Mountain
 2014 – The Turn

Bandmedlemmer 
 Sang: Chris Shinn
 Guitar: Chad Taylor
 Trommer: Chad Gracey
 Bass: Patrick Dahlheimer

Eksterne kilder(henvisninger 
 Officielt websted

Musikgrupper fra USA
Har spillet på Roskilde Festival